|  |  |  |  |  |  |  |
| --- | --- | --- | --- | --- | --- | --- |
| Številka: 322-1/2025-2180-89 | | | | | | |
| Ljubljana, 2. 9. 2025 | | | | | | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | | | | | | |
| **ZADEVA: Poslovni načrt družbe Kobilarna Lipica d.o.o. za leto 2025 – predlog za obravnavo** | | | | | | | | | | | |
| **1. Predlog sklepov vlade:** | | | | | | | | | | | |
| Na podlagi tretjega odstavka 11. člena in prvega odstavka 49. člena Zakona o Kobilarni Lipica (Uradni list RS, št. 53/24) je Vlada Republike Slovenije v vlogi skupščine na ....seji dne....sprejela naslednji  S K L E P :  Vlada Republike Slovenije sprejme Poslovni načrt družbe Holding Kobilarna Lipica, d.o.o. za leto 2025, ki ga je obravnaval nadzorni svet družbe Kobilarna Lipica d.o.o. (pred spremembo firme dne 3. 7. 2025 Holding Kobilarna Lipica, d.o.o.) na svoji 15. redni seji dne 11. 12. 2024 in na 18. redni seji dne 30. 5. 2025.    Barbara Kolenko Helbl  generalna sekretarka  PRILOGA:   * + Poslovni načrt družbe Holding Kobilarna Lipica, d.o.o. za leto 2025 (maj 2025)   + Sklep 148 nadzornega sveta družbe z dne 11. 12. 2024   + Sklep 179 nadzornega sveta družbe z dne 30. 05. 2025   PREJMEJO:   * + Ministrstvo za gospodarstvo, turizem in šport,   + Ministrstvo za finance,   + Ministrstvo za kmetijstvo, gozdarstvo in prehrano,   + Ministrstvo za kulturo,   + Ministrstvo za naravne vire in prostor,   + Služba Vlade RS za zakonodajo. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Dubravka Kalin, generalna direktorica Direktorata za turizem, * Klaudija Redenšek, podsekretarka, Sektor za poslovno okolje v turizmu, Direktorat za turizem. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
|  | | | | | | | | | | | |
| **5. Kratek povzetek gradiva:** | | | | | | | | | | | |
| Zakon o Kobilarni Lipica (Uradni list RS, št. 53/24) v tretjem odstavku 11. člena določa, da  poslovni načrt pripravi družba in ga pošlje ministrstvu do 30. novembra tekočega leta za prihodnje poslovno leto, ki ga v roku 30 dni predloži skupščini v sprejem. Vlada Republike Slovenije sprejme Poslovni načrt družbe Kobilarna Lipica d.o.o. za leto 2025, ki ga je obravnaval nadzorni svet družbe Holding Kobilarna Lipica d.o.o. Razlogi za zamudo gradiva so bili v pripravi novih predpisov, Akta o ustanovitvi, pripojitvi Kobilarne Lipica d.o.o. k Holdingu Kobilarna Lipica d.o.o., menjavi organov družbe ipd. Dne 3. 7. 2025 se je spremenilo ime družbe (iz Holding Kobilarna Lipica d.o.o. v Kobilarna Lipica d.o.o.), zato je v izogib zmedi to iz besedila sklepa vlade tudi razvidno. | | | | | | | | | | | |
| **6. Presoja posledic za:** | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | **DA**/NE | | |
| b) | usklajenost slovenskega pravnega reda s pravnim redom Evropske unije | | | | | | | | DA/**NE** | | |
| c) | administrativne posledice | | | | | | | | DA/**NE** | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | DA/**NE** | | |
| d) | okolje, vključno s prostorskimi in varstvenimi vidiki | | | | | | | | DA/**NE** | | |
| e) | socialno področje | | | | | | | | DA/**NE** | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | DA/**NE** | | |
| **7.a Predstavitev ocene finančnih posledic nad 40.000 EUR:** | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | Tekoče leto (t) | | t + 1 | | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  | |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  | |  | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  | |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  | |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  | |  | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
| Ministrstvo za gospodarstvo, turizem in šport | | Ukrep št. 2130-16-1202 – Program dela Kobilarne Lipica | | PP 231504 – Kobilarna Lipica | | 6.100.000,00 | | | | 0,00 EUR | |
| **SKUPAJ** | | | | | | **6.100.000,00 EUR** | | | | **0,00 EUR** | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  | |  | |  | |  | | | |  | |
| **SKUPAJ** | | | | | |  | | | |  | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | | 0,00 EUR | | | | 0,00 EUR | | | |
| **SKUPAJ** | | | | **0,00 EUR** | | | | **0,00 EUR** | | | |
|  | | | | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | DA/**NE** | | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | DA/**NE** | | | |
|  | | | | | | | | | | | |
| (Če je odgovor DA, navedite:  Datum objave:  V razpravo so bili vključeni:  Upoštevani so bili:   * v celoti, * večinoma, * delno, * niso bili upoštevani. | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA/**NE** | | | |
| **11. Gradivo je uvrščeno v delovni program vlade:** | | | | | | | | DA/**NE** | | | |
| **MATJAŽ HAN**  **minister** | | | | | | | | | | | |

Na podlagi tretjega odstavka 11. člena in prvega odstavka 49. člena Zakona o Kobilarni Lipica (Uradni list RS, št. 53/24) je Vlada Republike Slovenije v vlogi skupščine na ....seji dne....sprejela naslednji

S K L E P :

Vlada Republike Slovenije sprejme Poslovni načrt družbe Holding Kobilarna Lipica, d.o.o. za leto 2025, ki ga je obravnaval nadzorni svet družbe Kobilarna Lipica d.o.o. (pred spremembo firme dne 3. 7. 2025 Holding Kobilarna Lipica, d.o.o.) na svoji 15. redni seji dne 11. 12. 2024 in na 18. redni seji dne 30. 5. 2025.

Barbara Kolenko Helbl

generalna sekretarka

PRILOGA:

* + Poslovni načrt družbe Holding Kobilarna Lipica, d.o.o. za leto 2025 (maj 2025)
  + Sklep 148 nadzornega sveta družbe z dne 11. 12. 2024
  + Sklep 179 nadzornega sveta družbe z dne 30. 05. 2025

PREJMEJO:

* + Ministrstvo za gospodarstvo, turizem in šport,
  + Ministrstvo za finance,
  + Ministrstvo za kmetijstvo, gozdarstvo in prehrano,
  + Ministrstvo za kulturo,
  + Ministrstvo za naravne vire in prostor,
  + Služba Vlade RS za zakonodajo.

**Obrazložitev**

Dne 13. 7. 2024 je začel veljati Zakon o Kobilarni Lipica (Uradni list RS, št. 53/24, v nadaljevanju: ZKL-2), ki na novo opredeljuje poslovanje na posestvu Kobilarne Lipica. Poslovanje skladno s prej veljavnim Zakonom o Kobilarni Lipica (Uradni list RS, št. 6/18 in 53/24 – ZKL-2) je bilo namreč organizirano v dveh ločenih pravnih osebah, kar se je spremenilo dne 31. 12. 2024, ko je bila z ZKL-2 izvedena pripojitev družbe Kobilarna Lipica, d.o.o. k družbi Holding Kobilarna Lipica, d.o.o.

Skladno z ZKL-2 in potrjenim novim Aktom o ustanovitvi št. 322-3/2025/4 z dne 3. 7. 2025 (v nadaljevanju: Akt o ustanovitvi) se je spremenila firma družbe Holding Kobilarna Lipica d.o.o., ki se sedaj glasi **Kobilarna Lipica d.o.o**., zato je iz samega sklepa sprememba firme družbe tudi razvidna, saj je nadzorni svet družbe sprejel Poslovni načrt dne 30. 5. 2025, torej še pred spremembo firme družbe. Kljub združitvi dveh pravnih oseb v eno, poslovanje nove družbe ostaja razdeljeno na dva dela: skrb in gospodarjenje s kulturnimi ter naravnimi vrednotami ter trženje kulturnih in naravnih vrednot.

Potrebno je omeniti, da je priprava za potrditev načrta terjala ogromno časa, predvsem zaradi večkratnega medresorskega usklajevanja z Ministrstvom za finance, saj se v takšni obliki načrt pripravlja prvič zaradi novega ZKL-2. Posledično je tudi potrjevanje potekalo večkrat in z zamudo. Tako so nadzorniki najprej potrdili Poslovni načrt za leto 2025, ki je bil pripravljen decembra 2024 in potem še dopolnjen Poslovni načrt maja 2025, ki je vseboval vse pripombe iz medresorskega usklajevanja.

Letni poslovni načrt za to leto je pripravljen na ravni konsolidiranega poslovanja obeh takrat (v l. 2024) še obstoječih družb (Holding Kobilarna Lipica, d.o.o. in Kobilarna Lipica d.o.o.) oziroma v skladu z 9. in 11. členom ZKL-2.

Načrtovani prihodki družbe znašajo 10.845.939 EUR, načrtovani odhodki pa 10.817.700 EUR, kar bo ustvarilo poslovni izid v višini 28.239 EUR, kar po plačilu davkov predstavlja čisti dobiček v višini 22.026 EUR. V primerjavi s preteklim letom je v Poslovnem načrtu za leto 2025 predviden dvig prihodkov iz tržne dejavnosti za 8% (predvsem na račun boljše zasedenosti hotela Maestoso ter pričakovane boljše realizacije v gostinstvu, športnem centru ter trgovini). Medtem ko načrtovani odhodki družbe ostajajo na podobnem nivoju kot leta 2024.

Na podlagi tretjega odstavka 11. člena ZKL-2 Vlada Republike Slovenije sprejme Poslovni načrt družbe Kobilarna Lipica, d.o.o. za leto 2025, ki ga je Nadzorni svet družbe Kobilarna Lipica d.o.o, na svoji 15. redni seji dne 11. 12. 2024 in na 18. redni seji dne 30. 5. 2025 obravnaval in potrdil.

**Vsebina Poslovnega načrta za leto 2025 je podrobno opredeljena v sedmih točkah, ki so predstavljene v nadaljevanju, pri čemer velja omeniti, da je bilo ime družbe vpisano v sodni register dne 9. 7. 2025, zato se Poslovni načrt v prilogi še nanaša na staro ime družbe. Akt o ustanovitvi je bil potrjen na Vladi RS dne 3. 7. 2025.**

1. **UVOD**

Kobilarna Lipica se ponaša z več kot 440-letno zgodbo o lipicanskem konju, ki skozi stoletja združuje lepoto, moč in pogum. Je zibelka vseh lipicanskih konj na svetu ter eden najlepših in najpomembnejših kulturnozgodovinskih spomenikov Republike Slovenije.

Trajno doseganje pozitivnega poslovanja družbe poleg operativnih nalog vključuje gradnjo pozitivne javne podobe, utrjevanje pomena blagovne znamke Kobilarna Lipica, zagotavljanje vrhunskih storitev na področju reje lipicanca in konjeništva, varovanje in ohranjanje kulturne ter naravne dediščine, oblikovanje motivirane ekipe zaposlenih ter dolgoročno vizijo, temelječo na ustvarjanju vrednosti za državo, družbo in lokalno okolje ter na razvoju turizma in produktov.

Tabela 1: Načrtovani podatki poslovanja

|  |  |  |  |
| --- | --- | --- | --- |
| v EUR | **Plan 2025** | **Ocena 2024** | **IND PL 25/OC24** |
| **I. IZBRANI PODATKI IZ IPI** |  |  |  |
| Čisti prihodki od prodaje | 10.720.939 | 10.219.093 | 105 |
| Ostali prihodki | 125.000 | 145.039 | 86 |
| Odhodki | 10.817.700 | 10.741.405 | 101 |
| Amortizacija | 818.891 | 906.810 | 90 |
| EBITDA | 832.430 | 691.471 | 120 |
| EBIT | 13.539 | -215.339 | -6 |
| Dodana vrednost | 6.231.277 | 5.985.595 | 104 |
| Čisti poslovni izid | 22.026 | -377.274 | -6 |
| **II. IZBRANI PODATKI BS** |  |  |  |
| Povprečna sredstva | 13.974.812 | 15.392.246 | 91 |
| Dolgoročna sredstva | 11.578.695 | 12.212.512 | 95 |
| Povprečni kapital | 12.159.744 | 10.282.346 | 118 |
| Dolgoročne obveznosti | 245.000 | 1.136.074 | 22 |
| ROA | 0,16% | -2,45% | -6 |
| ROE | 0,18% | -3,67% | -5 |
| **III. OSTALI PODATKI** |  |  |  |
| Povprečno št. zaposlenih | 160,00 | 157,39 | 102 |
| Stroški dela | 5.388.848 | 5.284.124 | 102 |
| Strošek dela/zaposlenega | 33.680 | 33.573 | 100 |
| Čisti poslovni izid/ zaposlenega | 138 | -2.397 | -6 |
| Dodana vrednost/ zaposlenega | 38.945 | 38.030 | 102 |
| Neto dolg | -1.275.000 | -112.396 | 1.134 |
| Neto dolg/ EBITDA | -1,53 | -0,16 | 942 |
| EBITDA marža | 7,69% | 6,70% | 115 |
| CAPEX | 1,87 | 1,96 | 95 |

*\*Podatki OCENA 2024 vključujejo oceno konsolidiranih podatkov družb Holding Kobilarna Lipica, d.o.o. in Kobilarna Lipica d.o.o. od 1.1.2024 do 31.12.2024, kar je primerljivo z načrtovanimi kategorijami. Realizirani podatki družbe Holding Kobilarna Lipica, d.o.o. za leto 2024 se od tega razlikujejo, saj vsebujejo podatke poslovanja družbe Holding Kobilarna Lipica, d.o.o. od 1.1.2024 do 31.12.2024 in podatke poslovanja Kobilarna Lipica d.o.o. od 1.7.2024 do 31.12.2024.*

Prioritete Kobilarne Lipica d.o.o. v letu 2025 so:

* po pripojitvi družbe Kobilarna Lipica d.o.o. konsolidirati poslovanje družbe,
* priprava vseh temeljnih aktov vezanih na kadrovsko področje,
* zagotoviti zadostno število kompetentnih kadrov, izvedba nalog v zvezi s skrbjo in gospodarjenjem s kulturnimi in naravnimi vrednotami,
* doseganje večjega deleža prihodkov iz naslova organiziranega turizma,
* izvedba načrtovanih investicij.

1. **SKRB IN GOSPODARJENJE S KULTURNIMI IN NARAVNIMI VREDNOTAMI**

Konjereja

Na področju konjereje je temeljno poslanstvo kobilarne ohranjanje zadostne genetske raznovrstnosti v lastni čredi in ohranjanje klasičnih linij žrebcev in rodov kobil. Ključno je dosledno izvajanje rejskega programa, zagotavljanje optimalnih kadrovskih in prostorskih pogojev za rejo in vzrejo vseh konj ter zagotavljanje vrhunskega plemenskega materiala za lastno in nacionalno rejo.

Tabela 2: Število konj v Kobilarni Lipica po kategorijah na 31.12. 2024

|  |  |  |  |
| --- | --- | --- | --- |
| **KATEGORIJA** |  | **ŠTEVILO** |  |
| PLEMENSKI ŽREBCI |  | 31 |  |
| PLEMENSKE KOBILE |  | 83 |  |
| NARAŠČAJ |  | M | Ž |
| LETO | 2024 | 12 | 15 |
| 2023 | 15 | 14 |
| 2022 | 12 | 20 |
| 2021 | 11 | 13 |
| 2020 | 12 | 16 |
| KONJI V TRENINGU IN DELU |  | 113 |  |
| KONJI NA PRODAJNI LISTI, OSTALI KONJI |  | 40 |  |
| **SKUPAJ KONJI V KL** |  | **394** |  |

V letu 2025 se pričakuje 29 žrebet. Sezona žrebitev se je začela v marcu in se zaključila v juniju. Dolgoročni cilj kobilarne je vzreja okoli 40 žrebet na leto. V letu 2025 se načrtuje pripust do 40 kobil.

Konjeništvo

Na konjeniškem področju je najbolj pomembno, da se vzpostavljeni sistem načrtne priprave konj dosledno izvaja ter da se še naprej zagotavljajo pogoji za sistematično usposabljanje kadrov, jahačev in voznikov vpreg, za delo s konji. Kobilarna bo tudi v letu 2025 zagotovila sodelovanje z vrhunskimi tujimi strokovnjaki, ki bodo, kot doslej, v obliki nekajdnevnih seminarjev dopolnjevali delo jahalnih učiteljev kobilarne.

Ključni cilji v letu 2025 so tako dokončna standardizacija šolanja konj in jahačev na temeljih tradicionalnih načel klasičnega konjeništva, kadrovska okrepitev trenerskega kadra in ekipe jahačev ter izvajanje razpisanih predstav in gostovanj.

Zdravstveno varstvo konj

Namen programa zdravstvenega varstva je zagotavljanje ustreznega zdravstvenega statusa celotne črede in s tem optimalen razvoj mladih živali, zagotavljanje ustreznih rezultatov na področju reprodukcije in zagotavljanje ustrezne delovne sposobnosti oziroma pripravljenosti konj, vključenih v trening. Pogodbeni izvajalec za izvajanje veterinarskih storitev osnovnega in preventivnega zdravstvenega varstva konj ter reprodukcije je Veterina Marc. V sklopu te pogodbe je dogovorjeno tudi izvajanje kiropraktike in osteopatije ter stalna prisotnost veterinarke specialistke s področja ortopedije.

Strokovne naloge, povezane s konjerejo

Strokovno izvajanje nalog, povezanih s konjerejo, vključuje izvajanje vseh strokovnih nalog javne službe reje in konjereje v Kobilarni Lipica, izvajanje nalog podeljene koncesije na področju konjereje, izvajanje potrjenega rejskega programa za spremljanje reje in vzreje lipicancev v lasti Združenja rejcev lipicancev Slovenije ter vodenje rodovniške knjige.

Predvidevajo, da bodo doslej nerealizirani projekti posodabljanja aplikacij za vodenje rodovniške knjige ter digitalizacijo podatkovnih zbirk realizirani v projektu Digitalizacija podatkov na področju živinoreje, ki ga koordinira Ministrstvo za kmetijstvo, gozdarstvo in prehrano in bo financiran s sredstvi EU.

Mednarodno sodelovanje

Kobilarna Lipica kot izvorna kobilarna konj pasme lipicanec in priznana rejska organizacija, ki vodi rodovniško knjigo, ima tudi v mednarodnem merilu izjemno pomembno in odgovorno vlogo, zlasti na področju zagotavljanje genetske raznovrstnosti v sami kobilarni, pa tudi celotni slovenski populaciji lipicancev.

Kobilarna Lipica je aktivna članica dveh pomembnih mednarodnih organizacij:

– LIF (Lipizzan International Federation) ) kjer je včlanjenih 25 priznanih rejskih organizacij za pasmo lipicanski konj iz 19 držav Evrope in Severne Amerike in

* ESSA (European State Studs Association), kjer je včlanjenih 30 kobilarn iz desetih evropskih držav.

V letu 2025 bo Kobilarna Lipica ohranjala sodelovanje v predsedstvu in rejski komisiji LIF ter pri izvajanju programa izobraževanja ocenjevalcev in rejcev lipicancev. V delovanju organizacije ESSA bo poudarek na obnavljanju dosedanjih stikov, medsebojnem informiranju in po možnosti sodelovanju na posameznih prireditvah pa tudi posameznih mednarodnih projektih.

Posebej pomembno bo že ustaljeno sodelovanje z nemško Kobilarno Marbach, predvsem v okviru ESSA, pa tudi s sodelovanjem pri izvedbi preizkusov delovne sposobnosti v Kobilarni Lipica, s sodelovanjem testnega jahača v zaključnih izpitih žrebičkov.

Prodaja lipicancev

Konje, ki so z Letnim načrtom o razpolaganju z lipicanci uvrščeni na sezname konj za prodajo, lahko Kobilarna Lipica odtuji ali proda v obdobju do potrditve novega Letnega načrta o upravljanju z lipicanci ali zadrži, kadar je to potrebno za izvajanje javne službe.

Prodaja konj v lasti republike Slovenije za leto 2025 deli konje v dve skupini. V prvi skupini je 7 konj, ki zaradi starosti, poškodb ali trajnih bolezenskih stanj niso primerni za delo ali plemensko rabo ter so izločeni iz uporabe. V drugi skupini je 60 konj, ki so namenjeni prodaji. Ti konji so primerni bodisi za delovno ali plemensko rabo, pa jih Kobilarna Lipica ne potrebuje za izvajanje rejskega programa in ne za programe jahalne šole oziroma za vprege.

Pomemben cilj v letu 2025 je povečanje prodaje konj, ki je bila v letu 2024 zaradi izrazito zmanjšanega povpraševanja neuspešna. Sistem prodaje konj, ki je v uporabi v zadnjih letih, je v osnovi dobro nastavljen in se bo dopolnil z dodatnimi marketinškimi aktivnostmi. Načrtuje se izvedba rednih predstavitvenih prireditev – revij, aktivnega komuniciranja z rejskimi organizacijami in potencialnimi individualnimi kupci.

Izvajanje izobraževalnih in raziskovalnih programov, povezanih s konjerejo in konjeništvom ter kulturno dediščino

Eden izmed dolgoročnih ciljev, pa tudi nuja Kobilarne Lipica, je razvoj v smeri razvojno-raziskovalnega in pedagoškega centra na področju konjereje in konjeništva (razvoj akademske dejavnosti in mednarodna vpetost). Zato mora Kobilarna Lipica v prihodnje še aktivneje pristopiti k svoji mednarodni vpetosti na področju konjereje in konjeništva ter v sodelovanju z Veterinarsko fakulteto in Oddelkom za zootehniko Biotehniške fakultete ter izobraževalnimi centri na področju živinoreje in kmetijstva pristopiti k izvajanju raznih raziskovalnih, razvojnih in izobraževalnih projektov.

Cilj je, da se s pomočjo raziskav in sodelovanj vpeljejo nove metode in spoznanja v rejo in delo s konji, dolgoročno pa tudi sistem izobraževanja kadrov s področja konjereje in konjeništva.

V letu 2025 bodo v okviru Jahalne šole Kobilarne Lipica pričeli izvajati tudi konjeniški izobraževalni program za mladino – Konjeniška šola Kobilarne Lipica - KŠKL.

Varstvo, celostno ohranjanje in promocija kulturne dediščine

V letu 2025 Kobilarna Lipica nadaljuje svoje poslanstvo varstva in celostnega ohranjanja kulturne dediščine ter razvijanja zavesti o njenem pomenu na lokalni, nacionalni in mednarodni ravni. Ključni poudarki so na organizaciji kulturnih in konjeniških dogodkov, poglobljenih izobraževalnih programih ter promociji tradicije reje lipicancev. Tradicija reje lipicancev je bila pred dvema letoma vpisana na reprezentativni Unescov seznam nesnovne kulturne dediščine človeštva, kar še povečuje odgovornost in zavezo za ohranjanje in promocijo teh poklicev med mladimi.

1. **TRŽENJE KUTURNIH IN NARAVNIH VREDNOT**

Temeljni cilji so povečanje prodaje skozi celotno leto, spreminjanje strukture gostov v goste z večjo kupno močjo, Lipica kot večkrat obiskana destinacija in priporočilo za tujce.

Tabela 3: Prihodki od prodaje proizvodov in storitev na trgu

|  |  |  |
| --- | --- | --- |
| **PRIHODKI v EUR** | **PLAN 2025** | **OCENA 2024** |
| Hotel nastanitev | 2.144.237 | 1.958.069 |
| Gostinstvo | 1.627.491 | 1.418.002 |
| Športni center | 315.000 | 287.986 |
| Trgovina | 205.000 | 193.383 |
| Kobilarniške storitve | 1.199.921 | 1.210.171 |
| Najemnine | 52.816 | 52.816 |
| Ostali prihodki od prodaje | 6.500 | 6.097 |
| **Skupaj produkti** | **5.550.965** | **5.126.524** |

Nastanitev in kongresna dejavnost

V letu 2025 pričakujejo rast tako na področju prihodkov, kakor tudi na področju fizičnih kazalnikov. Rast v preteklih letih nas navdaja z optimizmom, predvsem pa se vidijo rezultati preteklega intenzivnega dela na področju prodaje poslovnim partnerjem.

Glede na zastavljene cilje, je ena od nalog v naslednjem letu, postopno spreminjanje strukture gostov, ki bivajo v hotelu. V tem duhu so cilji za naslednje leto postavljeni tako, da bodo zmanjševali število gostov, ki bivajo v hotelu v več posteljnih sobah ter namesto njih skušajo v hotel pripeljati goste, ki bivajo v dvoposteljnih sobah in ustvarijo nekoliko daljše bivanje.

Gostinstvo

Gostinska ponudba Kobilarne Lipica ostaja ključen element celovite izkušnje gostov in ima pomemben vpliv na njihovo zadovoljstvo. Po uspešnem letu 2024, ko so se prihodki prilagodili zahtevam trga, bo leto 2025 usmerjeno na nadaljnjo rast, utrjevanje obstoječih produktov ter razvoj novih gostinskih produktov, predvsem vezanih na novo kolekcijo »Zakladi lipe«.

Športni center Lipica

V okviru športnega centra za leto 2025 načrtujejo prihodke v višini 315.000 EUR, kar je ambiciozen cilj glede na rezultate preteklih let. Poleg promocijskih aktivnosti in organizacije večjega števila turnirjev bo osredotočenost tudi na optimizacijo procesov. Med ključnimi ukrepi za dosego cilja sta postavitev novega cenika in določeno zvišanje cen, ki bosta prilagojena tržnim razmeram.

Trgovina

Cilj nove spletne prodaje za leto 2025 je, da bi k skupnim prihodkom poslovne enote trgovina prispevala približno 5 odstotkov prihodkov.

Kobilarniške storitve

Osrednji produkt kobilarne je ogled, ki je na voljo v samostojni ali vodeni obliki in ga je mogoče nadgraditi z ogledom predstave ali treninga. Ti produkti skupaj predstavljajo več kot 85% prihodkov sklopa »kobilarniških storitev« in tvorijo jedro poslovnega modela.

Komplementarna produkta sta turistično jahanje in vožnje s kočijo. Plan v letu 2025 je obdržati število jahanj na nivoju letošnjega leta, s tem da se pripravi produkte za prodajo v prihodnje. Poslovna enota »turistično jahanje« je sicer odgovorna tudi za produkte, ki niso neposredno vezani na jahanje, kot so produkti »stik s konjem« ter »otroški programi«.

Trženje in oglaševanje

Lipica, kot ena najbolj prepoznavnih slovenskih destinacij, bo v letu 2025 osredotočena na povečanje obiskov slovenskih gostov in njihovo spodbujanje, da destinacijo priporočijo tujcem. Naša strategija temelji na celovitem trženju, ki bo skozi leto ustvarjalo privlačne vsebine, prilagojene letnim časom in posebnim dogodkom.

Za dosego zastavljenih ciljev bomo redno spremljali uspešnost komunikacijskih aktivnosti. Ključni kazalniki vključujejo število obiskovalcev, stopnjo ponovnih obiskov, priporočila ter odzive na mesečne kampanje. Analiza rezultatov nam bo omogočila prilagoditve strategij in še bolj učinkovito delovanje.

1. **INVESTICIJE IN VZDRŽEVANJE**

Vzdrževanje in ohranjanje kulturne krajine

Aktivnosti bodo v letu 2025 načrtovane v smislu varstva in ohranjanja kulturne dediščine, ki obsega 311 hektarjev zemljišč. Paši konj je namenjenih 160 hektarjev, na 150 hektarjih zemljišč, se prideluje seno. Na teh površinah se poizkuša izboljševati pašno košne površine in zagotoviti čim večje količine osnovne krme (sena) ter zagotoviti kakovostno pašo za konje.

Izboljševanje in ohranjanje objektov

Vključuje vzdrževanje vseh grajenih delov spomeniškega območja v skladu z njihovimi varovanimi sestavinami in varstvenim režimom vključuje vzdrževanje vseh spomeniško zaščitenih objektov in infrastrukture. Ti objekti so prenovljeni in v relativno dobrem stanju, zato se bodo izvajala le tekoča vzdrževalna dela, brez večjih posegov. Na področju infrastrukture je predvideno popravilo obcestnih ograj in vzdrževanje vseh poti po osrednjem delu kobilarne ter ureditev bankin in tekoče vzdrževanje pripadajoče infrastrukture (vodovod in odvodnjavanje) v ožjem delu kobilarne.

Skrb bo namenjena tako objektom za potrebe reje in vzreje lipicanskih konj, kot tudi objektov, ki so namenjeni turistični ponudbi in nastanitvam (Hotel Maestoso, Letni vrt, Tenis igrišče in Golf igrišče).

Investicije

V letu 2025 se načrtuje začetek izvedbe naslednjih investicij:

* Prenova SPA Maestoso,
* Zamenjava strojnih instalacij in izgradnja garderob in sanitarij za zaposlene v novem hlevu,
* Obnova strehe na objektu depandansa v Kobilarni Lipica.

1. **KADRI**

Glavna vrednota, na kateri družba temelji, je zavedanje zaposlenih, da skupaj gradijo kulturo medsebojnega zaupanja, spoštovanja, sodelovanja in timskega dela, nenehnega učenja ter odgovornega in učinkovitega dela.

Zaradi pripojitve družbe Kobilarna Lipica d.o.o. k matični družbi bo potrebno urediti vse temeljne kadrovske listine. To vključuje prenovo notranje organiziranosti, sistemizacijo delovnih mest, prenovo sistema plač in nagrajevanja ter napredovanja.

Med glavne cilje na kadrovskem področju so si v letu 2025 zastavili:

* priprava temeljnih aktov po pripojitvi odvisne družbe,
* zadržanje ključnih zaposlenih,
* privabljanje novih sodelavcev,
* razvoj in usposabljanje zaposlenih,
* izboljšati komunikacijo v družbi,
* uravnoteženje dela in zasebnega življenja.

Kadrovski načrt za leto 2025 predvideva 160 zaposlenih. 90 zaposlenih bo opravljalo naloge javne službe, 51 pa naloge tržne dejavnosti. Zaposleni v upravi bodo opravljali naloge za obe dejavnosti.

Osnovni namen vlaganja v promocijo zdravega življenja zaposlenih in skrb za njihovo zdravje na delovnem mestu je ustvariti pozitivno delovno klimo. Ta je pomemben dejavnik za povečanje učinkovitosti pri delu in zmanjšanje odsotnosti zaradi bolezni in poškodb, s ciljem zagotavljanja nemotenega delovnega procesa.

1. **TRAJNOST**

Poslanstvo vključuje tudi skrb za dobro počutje in zdravje gostov ter zaposlenih, zato spodbujajo zdrav življenjski slog in omogočajo trajnostno naravnano izkušnjo za vse obiskovalce in sodelavce.

Okoljske dosežke potrjuje certifikat GREEN KEY, ki uvršča naše nastanitvene kapacitete med zelene destinacije. Vestno izpolnjujejo zastavljene cilje in naloge ter si postavljajo nove merljive izzive za nadaljnje izboljšanje na področju trajnostnega poslovanja.

V Lipici dajejo prednost nakupu lokalno pridelanih živil, izdelkov in storitev. S tem podpirajo lokalno gospodarstvo, ohranjajo delovna mesta in zmanjšujejo emisije zaradi krajših transportnih poti. Krajše dobavne verige pomenijo tudi boljšo kakovost pripravljenih jedi in zmanjšanje ogljičnega odtisa. Trajnostno naravnanost ohranjajo tudi pri reji in vzreji lipicancev, saj manjkajočo krmo kupujejo od lokalnih kmetov.

Zavzemajo se za razvoj lokalne skupnosti z zaposlovanjem ljudi iz okolja, sodelovanjem z lokalnimi dobavitelji in podporo lokalnim iniciativam. Njihovi produkti temeljijo na vrednotah lokalne tradicije, zgodovine in okolja.

Njihovo poslanstvo vključuje tudi skrb za dobro počutje in zdravje gostov ter zaposlenih, zato spodbujajo zdrav življenjski slog in omogočajo trajnostno naravnano izkušnjo za vse obiskovalce in sodelavce.

1. **FINANČNI NAČRT**

Načrtujejo skupne prihodke v višini 10.845.939 EUR, od tega na javni službi 5.272.166 EUR in tržni dejavnosti 5.573.773 EUR.

Družba bo za naloge, ki jih opravlja v skladu z 12. členom ZKL-2 (javna služba), potrebovala 5.263.966 EUR, ki jih bo pokrila s proračunskimi viri v višini 5.000.000 EUR, ter ostalimi prihodki v višini 272.166 EUR, ki jih opravlja v okviru javne službe.

Tabela 4: Rezultat poslovanja javne službe in tržne dejavnosti

|  |  |  |  |
| --- | --- | --- | --- |
| PLAN 2025 v EUR brez DDV | **SKUPAJ** | **JAVNA SLUŽBA** | **TRŽNA DEJAVNOST** |
| SKUPAJ PRIHODKI | 10.845.939 | 5.272.166 | 5.573.773 |
| od tega proračunski vir | 5.000.000 | 5.000.000 | 0 |
| SKUPAJ STROŠKI | 10.817.700 | 5.263.966 | 5.553.735 |
| **POSLOVNI IZID PRED DAVKI** | **28.239** | **8.200** | **20.039** |
| davek na dobiček | 6.213 | 1.804 | 4.409 |
| **ČISTI POSLOVNI IZID** | **22.026** | **6.396** | **15.630** |

Na področju uresničevanja nalog po 13. členu ZKL-2 (tržna dejavnost), družba planira realizacijo čistega dobička v višini 15.630 EUR.

**Načrtovani prihodki družbe znašajo 10.845.939 EUR, načrtovani odhodki pa 10.817.700 EUR, kar bo ustvarilo poslovni izid v višini 28.239 EUR oz. čisti dobiček v višini 22.026 EUR.**